Nuuskasta
Näköisä on nuuska-sarvi
 miehen mustassa pivossa.
 Koskas joskus joukon silmät
 tahdot puolees taivutella,
 etsit kunniaa elossa,
 vedä väljästä povestas
 välähyttäin väärä sarvi,
 päätä peukaloon kolista,
 päästä pölly kynnen päälle.
 Nenäs sonnita sininen,
 kanna kärsäs kätkettynä
 kuivan tupakan tomussa.
 Täytä sinä tupakalla
 lijat lävet Luoja töissä.
 Se on kunnia sinulle,
 koska suuret sieramesi
 ovat lijaksi likaiset,
 joista ruskea, rutainen
 neste huulilles heruupi.

Lähde: Sanan Saattaja Wiipurista 15.2.1834.

Jaakko Juteini
Runot
Sanan Saattaja Viipurista
1834